cyanic-selkie/wikianc huggingface dataset:
সোমদেব
সোমদেব ছিলেন শৈব ব্রাহ্মণ। যদিও বৌদ্ধধর্মের প্রতিও তাঁর অগাধ শ্রদ্ধা ছিল। কথাসরিৎসাগর-এর কোনো কোনো কাহিনিতে সেই কারণে বৌদ্ধ প্রভাব পরিলক্ষিত হয়।
তথ্যসূত্র
Somadeva 月天
মুস্তফা আক্কাদ
মুস্তফা আক্কাদ হলেন একজন সিরীয় আমেরিকান চলচ্চিত্র নির্মাতা ও পরিচালক, যিনি হ্যালোয়িন চলচ্চিত্র সিরিজ নির্মাণ এবং মুহাম্মদ, দ্য মেসেঞ্জার অব গড এবং লায়ন অব দ্য ডেজার্ট চলচ্চিত্রদ্বয় পরিচালনার জন্য বিখ্যাত। ২০০৫ সালে জর্ডানের আম্মানে তিনি ও তার কন্যা রিমা আক্কাদ মনলা উভয়েই আত্মঘাতী বোমাহামলায় নিহত হন।
বহিঃসংযোগ
Moustapha Akkad
দ্য অ্যাডভেঞ্চারস অফ জিমি নিউট্রন, বয় জিনিয়াস
দ্য অ্যাডভেঞ্চারস অফ জিমি নিউট্রন, বয় জিনিয়াস (The Adventures of Jimmy Neutron, Boy Genius) একটি আমেরিকান কম্পিউটার-অ্যানিমেটেড টিভি ধারাবাহিক। জন এ. ডেভিস নির্মিত চলচ্চিত্রটি প্রযোজনা করেছে ও এন্টারটেইনমেন্ট, ডিএনএ প্রোডাকশন এবং নিকেলোডিয়ন অ্যানিমেশন স্টুডিও। এতে মার্কিন যুক্তরাষ্ট্রের মধ্যাঞ্চলের অধিবাসীদের স্বাভাবিক জীবনধারা নিয়ে ব্যাঙ্গাত্মক কাহিনী রচিত হয়েছে। "রেট্রোভিল", টেক্সাস নামক কাল্পনিক শহরে এর চিত্রায়ন করা হয়েছে। এই ছবির কেন্দ্রীয় চরিত্রের মধ্যে রয়েছে জিমি নিউট্রন, শিন এস্তেভেজ, কার্ল হুইজার, সিন্ডি ভোর্টেক্স, লিবি ফোলফ্যাক্স, গডার্ড, হিউ নিউট্রন, জুডি নিউট্রন, মিস উইনফ্রেড ফাউল, নিক ডিন, প্রিন্সিপাল উইলবি, ইত্যাদি।
অস্টিন পাওয়ার্স
স্যার অস্টিন ডেঞ্জার পাওয়ার্স, কেবিই, হচ্ছে মাইক মায়ার্স এর একটি বিখ্যাত চরিত্র। ১৯৬০ দশকের গোয়েন্দা-চলচ্চিত্রের প্যারোডি অস্টিন পাওয়ার্স চলচ্চিত্র সিরিজে চরিত্রটি মূল ভুমিকায় অভিনয় করেছে। তিনি অস্টিন পাওয়ারস: ইন্টারন্যাশনাল ম্যান অফ মিস্ট্রি (১৯৯৭), দ্য স্পাই হু শ্যাগড মি (১৯৯৯) এবং অস্টিন পাওয়ারস ইন গোল্ডমেম্বার (২০০২) এর নায়ক।
কাল্পনিক চরিত্রের জীবনী
অস্টিন পাওয়ার চরিত্রের জন্মদিন হচ্ছে ১২ নভেম্বর, ১৯৩৯। ১৯৫৮ সালে মুক্তিপ্রাপ্ত গোল্ডমেম্বার চলচ্চিত্রে অস্টিন পাওয়ার্সকে পড়ন্ত টিন এজার হিসেবে দেখানো হয়েছে।
তুরস্কের মসজিদের তালিকা
এটি তুরস্কের মসজিদের তালিকা। মার্চ ২০১৩ এর হিসেবে, তুরস্কে ৮২,৬৯৩টি মসজিদ রয়েছে। ইস্তাম্বুল প্রদেশে সর্বোচ্চ মসজিদ (৩,১১৩) এবং টুনসেলি প্রদেশে সর্বনিম্ন মসজিদ (১১৭) র‍য়েছে। এটি প্রতিভাত হয় যে, ২০০৩ সাল থেকে ১০ বছর সময়ে ৭,৩২৪টি মসজিদ বৃদ্ধি পেয়েছে।
কাবুলিওয়ালা (১৯৬১-এর চলচ্চিত্র)
কাবুলিওয়ালা (হিন্দি: काबुलीवाला) হল ১৯৬১ সালে মুক্তিপ্রাপ্ত একটি হিন্দি চলচ্চিত্র। এই ছবিটি রবীন্দ্রনাথ ঠাকুরের ছোটগল্প "কাবুলিওয়ালা" অবলম্বনে নির্মিত। ছবিটি পরিচালনা করেন হেমেন গুপ্ত। ছবিতে মুখ্য ভূমিকায় অভিনয় করেন বলরাজ সাহানি, ঊষা কিরণ, সজ্জন, সোনু ও বেবি ফরিদা।
কাহিনি
কাবুলিওয়ালা ছবির গল্পটি খুব সরল। এটি আব্দুল রহমত খান নামে এক আফগান (বলরাজ সাহানি) মেওয়াওয়ালা ও মিনি (সোনু) নামে একটি বালিকার গল্প। রহমত তার মেয়ে আমিনাকে (বেবি ফরিদা) কাবুলে রেখে কলকাতায় এসেছিল ফল বিক্রি করতে। সেখানে মিনি'র মধ্যে সে নিজের মেয়েকে খুঁজে পায় এবং তাকে স্নেহ করতে শুরু করে।
প্রেক্ষাপট
হেমেন গুপ্ত ছিলেন সুভাষচন্দ্র বসু'র ব্যক্তিগত সচিব। তিনি একাধিক ছবি পরিচালনা করেছিলেন। এগুলোর মধ্যে বিশেষভাবে উল্লেখযোগ্য বলরাজ সাহানি অভিনীত টকসাল (১৯৫৬) এবং নেতাজি সুভাষচন্দ্র বসু (১৯৬৬)। বাংলার বাইরে রবীন্দ্রনাথের কাহিনি অবলম্বনে সবচেয়ে সফল ছবিটি ছিল হেমেন গুপ্তের কাবুলিওয়ালা। এই ছবিটি প্রযোজনা করেছিলেন বিমল রায় এবং এতে অভিনয় করেন বিশিষ্ট অভিনেতা বলরাজ সাহানি। অন্যান্য রবীন্দ্ররচনা-ভিত্তিক চলচ্চিত্রে বিষয় ও সময়কালের উপর অধিক গুরুত্ব আরোপ করা হলেও এই ছবিতে মানবতাবাদ, পরিচয় ও বৈচিত্রের ধ্রুপদি দৃষ্টিভঙ্গিটি প্রদর্শিত হয়েছে। মূল গল্পটি ১৮৯০-এর দশকে সাধনা নামে এক বাংলা সাহিত্য পত্রিকায় প্রকাশিত হয়েছিল। গল্পটি বাংলা থেকে ইংরেজিতে অনুবাদ করেন ভগিনী নিবেদিতা। অনুবাদটি মডার্ন রিভিউ পত্রিকায় প্রকাশিত হয়েছিল।
সাউন্ডট্র্যাক
ছবিটির সংগীত পরিচালনা করেন সলিল চৌধুরী এবং গীত রচনা করেন প্রেম ধবন ও গুলজার।
ওয়েন চিরোম্বি
ওয়েন চিরোম্বি (জন্ম: ৩০ মার্চ, ১৯৭৩) রোডেশিয়া প্রজাতন্ত্রের সলিসবারি এলাকায় জন্মগ্রহণকারী জিম্বাবুয়ের আন্তর্জাতিক আম্পায়ার। ২০০৫ সালে প্রথম-শ্রেণীর ক্রিকেটের মাধ্যমে তিনি সর্বপ্রথম ক্রিকেট খেলায় আম্পায়ারিত্ব করেন। ২০১০ সালে আন্তর্জাতিক ক্রিকেট অঙ্গনে খেলা পরিচালনার সাথে জড়িত হন। ১ জুন, ২০১০ তারিখে বুলাওয়েতে অনুষ্ঠিত জিম্বাবুয়ে ও আয়ারল্যান্ডের মধ্যকার একদিনের আন্তর্জাতিকে আম্পায়ার হিসেবে তার অভিষেক ঘটে। তিনি এ পর্যন্ত ১৩টি একদিনের আন্তর্জাতিক ক্রিকেট ও ৮টি টুয়েন্টি২০ আন্তর্জাতিক খেলা সফলভাবে পরিচালনা করেছেন।
টরন্টো বিশ্ববিদ্যালয়
টরন্টো বিশ্ববিদ্যালয় কানাডার অন্টারিও প্রদেশের প্রাদেশিক রাজধানী টরন্টো-তে অবস্থিত একটি পাবলিক বিশ্ববিদ্যালয়।
সজনীকান্ত দাস
সজনীকান্ত দাস বিংশ শতাব্দীর প্রথম ভাগের বাংলা সাহিত্য আন্দোলনের অন্যতম প্রধান ব্যক্তিত্ব। সাহিত্যের প্রায় সকল শাখায় তার অবাধ বিচরণ ছিল। শনিবারের চিঠি পত্রিকার সম্পাদক হিসেবে তার প্রধান পরিচিতি। হিসাবে তীব্র অথচ হাস্যরসাত্মক সমালোচনার মাধ্যমে তিনি সমকালীন সাহিত্য কর্মকাণ্ডে বিশেষ প্রাণসঞ্চার করছিলেন। ১৯৪৬তে প্রকাশিত সজনীকান্ত বিরচিত "বাঙ্গালা গদ্যের প্রথম যুগ" বাংলা সাহিত্যের ইতিহাসে অন্যতম প্রধান সংযোজন।
জন্ম ও শিক্ষাজীবন
সজনীকান্ত দাসের জন্ম ১৯০০ সালের ২৫ আগস্ট তৎকালীন অবিভক্ত বর্ধমান জেলার বেতালবন গ্রামে মাতুলালয়ে। পিতা হরেন্দ্রলাল দাস ও মাতা তুঙ্গলতা দেবী। পৈতৃক নিবাস ছিল বীরভূম জেলার রায়পুরে। ১৯১৮ খ্রিস্টাব্দে দিনাজপুর জেলা স্কুল থেকে প্রবেশিকা পরীক্ষা পাশ করে কলকাতার  প্রেসিডেন্সি কলেজে ভরতি হন। এখানে রাজনৈতিক কারণে পড়াশোনা করতে না পারায় বাঁকুড়ার ওয়েসলিয়ান মিশনারি কলেজ থেকে আইএসসি এবং ১৯২২ খ্রিস্টাব্দে কলকাতার স্কটিশ চার্চ কলেজ থেকে বিএসসি পাশ করেন। তারপরে বারাণসীতে ইঞ্জিনিয়ারিং পড়তে পড়তে ছেড়ে দিয়ে কলকাতায় পদার্থবিজ্ঞানে এমএসসিপড়া শুরু করেন। অচিরেই ১৯২৪ খ্রিস্টাব্দে সে বিদ্যাচর্চা শেষ করে অশোক চট্টোপাধ্যায় প্রতিষ্ঠিত শনিবারের চিঠি পত্রিকায় যোগ দেন এবং ভাবকুমার প্রধানছদ্মনামে লিখতে থাকেন।
কর্মজীবন
সজনীকান্ত শনিবারের চিঠি পত্রিকাটির একাদশ সংখ্যা থেকে সম্পাদক ও পরিচালক হন। এরপর তিনি প্রবাসী পত্রিকায় যোগ দেন। এছাড়া বঙ্গশ্রী ও দৈনিক বসুমতী পত্রিকারও সম্পাদক ছিলেন। এছাড়াও তিনি বঙ্গীয় বঙ্গীয় সাহিত্য পরিষদের বিভিন্ন সময়ের পদাধিকারী ( সম্পাদক, সহ-সভাপতি, সভাপতি),গ্রন্থাধ্যক্ষ, আজীবন সদস্য ছিলেন। নিখিলবঙ্গ সাময়িকপত্র সংঘ, সাহিত্যসেবক সমিতি, পশ্চিমবঙ্গ রাষ্ট্রভাষা প্রচার সমিতি, পরিভাষা সংসদ অ্যাডাল্ট এডুকেশন কমিটি ফিল্ম সেন্সর বোর্ড ইত্যাদির সঙ্গে যুক্ত ছিলেন।
সাহিত্যকর্ম
সজনীকান্ত কবি, সমালোচক, প্রাবন্ধিক, গীতিকার এবং প্রাচীন বঙ্গসাহিত্যের গবেষক হিসাবে বাংলা সাহিত্যকে সমৃদ্ধ করেছেন। তিনি "কামস্কাটকীয় ছন্দ" কবিতা প্রকাশ করে বাংলা ব্যঙ্গ সাহিত্যে অবতীর্ণ হন। অন্যের রচনার ত্রুটি আবিষ্কার করতে থাকেন। তিনি প্রথম আক্রমণ করেন নজরুলকে। রবীন্দ্রনাথ-সহ খ্যাতিমান আধুনিক কবি ও ঔপন্যাসিক তার সমালোচনায় আক্রান্ত হয়েছেন। শুধু সাহিত্য নয় - সমকালীন সমাজ, রাজনীতি ও অন্যান্য ক্ষেত্রের সমস্যা সম্পর্কেও তিনি সমালোচকের ভূমিকা নিতেন এবং এতে তার নিজের প্রতিভার অনেকটাই অপচয় হয়েছিল। চলচ্চিত্রের চিত্রনাট্যকার ও সংলাপ রচয়িতা হিসাবে তাঁর যথেষ্ট সুনাম ছিল।
কবি হিসাবেও তাঁর পরিচিতি ছিল। নমুনা স্বরূপ এক কবিতার চারটি পঙ্‌ক্তি নিম্নরূপ: অন্ধকার আবরণ বিদুরি বিজ্ঞন-শলাকায়
সুনিপূণ হস্ত যাঁর প্রকাশিল নব সূর্ষালোক---
লভি নয়নের জ্যোতি তার প্রতি নতি মোর ধায়,
অবারিত দৃষ্টি মোর দিনে দিনে দূরগামী হোক |
প্রসঙ্গত উল্লেখযোগ্য এই যে, ১৯৪৭ খ্রিস্টাব্দের ১৫ই আগস্ট স্বাধীনতা দিবসে রেডিওতে তাঁর লেখা যে গান সুকৃতি সেনের কণ্ঠে প্রচারিত হয়েছিল- ঊনবিংশ শতাব্দীর বাংলা সাহিত্যের গবেষণার ক্ষেত্রেও তিনি উৎসাহী ছিলেন। ১৯৪৬ খ্রিস্টাব্দে তিনি বাংলা গদ্যের প্রথম যুগ রচনা করেন এবং এটি প্রামাণ্য ইতিহাস হিসাবে গৃহীত হয়। সাহিত্য পরিষদের সাহিত্যসাধক-চরিতমালা-সহ বহু গ্রন্থ ব্রজেন্দ্রনাথ বন্দ্যোপাধ্যায়ের সঙ্গে তিনি যুগ্মভাবে সম্পাদনা করেন।
প্রকাশনা
তার প্রকাশিত গ্রন্থের সংখ্যা ষাটের অধিক। সজনীকান্তের কবিতাগ্রন্থ এগারোটি । এগুলো হলো:
অস্ট্রেলীয় রুলস ফুটবল
অস্ট্রেলীয় রুলস ফুটবল এক ধরনের ক্রীড়াবিশেষ। আনুষ্ঠানিকভাবে খেলাটি অস্ট্রেলীয় ফুটবল নামে পরিচিত। এছাড়াও, সচরাচর এ খেলাকে অসি রুলস, ফুটবল বা ফুটি নামে ডাকা হয়। সম্পূর্ণরূপে শারীরিক স্পর্শযোগ্য খেলা হিসেবে দলগত খেলাটি দুই দলের আঠারো জন করে খেলোয়াড় ডিম্বাকৃতি মাঠে অনুষ্ঠিত হয়। প্রায়শঃই ক্রিকেট মাঠকে ব্যবহার করা হয়ে থাকে।
অস্ট্রেলিয়ায় এর উৎপত্তি ঘটেছে। এ খেলাটি অস্ট্রেলিয়ার জাতীয় খেলা ও সর্বাধিক জনপ্রিয় ক্রীড়া।   অস্ট্রেলীয় রুলস ফুটবলের প্রধান লীগভিত্তিক প্রতিযোগিতা হচ্ছে অস্ট্রেলীয় ফুটবল লীগ।
ইতিহাস
১৮৫৮ সালে টম উইলস নামীয় রাগবি স্কুল ও কেমব্রিজ কলেজের সাবেক ছাত্র রাগবি, ফুটবল ও গেইলিক ফুটবলের নিয়ম-কানুনের সংমিশ্রণ ঘটিয়ে এ খেলার উৎপত্তি ঘটান। খেলাটিকে তিনি মৌসুম বহির্ভূত সময়ে ক্রিকেটারদের উপযোগী করে তৈরী করেন। এ খেলা সৃষ্টিতে তার কাকাতো ভাই এইচ.সি.এ. হ্যারিসন, ডব্লিউ.জি. হ্যামারস্লে ও জে.বি. টমসনের সহায়তা নেন
অস্ট্রেলীয় আদিবাসীদের সাথে টম উইলসের শৈশবকাল অতিবাহিত হয়। তিনি তাদের ভাষায় কথা বলতেন ও শিশুদের সাথে খেলতেন। ধারণা করা হয় যে, আদিবাসীদের খেলা মার্ন গ্রুকের অনুসরণে কিছু একই ধরনের নিয়ম-কানুন অবলম্বনে অস্ট্রেলীয় রুলস ফুটবলের উৎপত্তি ঘটেছে। এর প্রধান কারণ হয়তোবা উইলস আদিবাসীদের সাথে শৈশবকাল অতিবাহিত করার সময় শিশুদের সাথে মার্ন গ্রুক খেলতেন। অস্ট্রেলীয় রুলস ফুটবলের নিয়ম-কানুন তৈরী করার সময় প্রভাব পড়েছে।
ভিক্টোরীয় ফুটবল লীগ
১৮৯৬ সালে ভিক্টোরীয় ফুটবল লীগের (ভিএফএল) সূত্রপাত ঘটে। পরের বছর প্রথমবারের মতো আনুষ্ঠানিক খেলা শুরু হয়। প্রথম ক্লাবগুলো হলো - কার্লটন, কলিংউড, এসেনডন, ফিটজরয়, গিলং, মেলবোর্ন, সেন্ট কিল্ডা ও দক্ষিণ মেলবোর্ন। ১৯০৮ সালে রিচমন্ড ও বিশ্ববিদ্যালয় যোগদান করে। তবে, ১৯১৪ সালের পর বিশ্ববিদ্যালয় দল ত্যাগ করে। ১৯২৫ সালে ফুটসক্রে, হথর্ন ও উত্তর মেলবোর্ন ভিএফএলে যোগ দেয়।
পরবর্তীতে যোগ দেয়া অন্যান্য দল হলো:
১৯৯০ সালে ভিক্টোরীয় ফুটবল লীগ অস্ট্রেলিয়ান ফুটবল লীগের (এএফএল) সাথে একীভূত হয়ে যায়। ১৯৯৭ সালে ফুটসক্রের নাম পরিবর্তন করে ওয়েস্টার্ন বুলডগস রাখা হয়। ১৯৯৯ সালে নর্থ মেলবোর্নের নাম ক্যাঙ্গারুস নাম রাখা হলেও ২০০৮ সালে পূর্বোক্ত নামে ফিরে যায়।
জনপ্রিয়তার দিক দিয়ে ফুটবল অস্ট্রেলিয়ার সর্ববৃহৎ। সাধারণ খেলাগুলোয় ৫০-৮০,০০০ দর্শক এবং এমসিজিতে চূড়ান্ত ও বিশেষ খেলাগুলোয় সচরাচর স্বাগতিক ও অতিথি দলের লক্ষাধিক দর্শকের সমাগম ঘটে। ১৯৭০ সালে কার্লটন ও কলিংউডের মধ্যকার গ্র্যান্ড ফাইনালে ১২১,৬৯৬জন দর্শকের উপস্থিতি ইতিহাস গড়ে।
নিয়ম-কানুন
এএফএলে ১৬টি দলের অংশগ্রহণ রয়েছে। দলে ৪০-৪৫জন খেলোয়াড় থাকলেও খেলার দিন প্রত্যেক দল ২২জন খেলোয়াড়কে তালিকায় রাখে। খেলাকালীন ১৮জন খেলোয়াড় মাঠে নামেন। ৬জন ফরোয়ার্ড, ৩জন মধ্যমাঠে, ৬জন ব্যাকম্যান ও ৩জন ফলোয়ার থাকে। বাদ-বাকী চারজন খেলোয়াড় সংরক্ষিত অবস্থায় থাকলেও প্রত্যেক দল কোচের চাহিদা অনুসারে তিনজন খেলোয়াড় পরিবর্তিত খেলোয়াড় হিসেবে মাঠে নামেন। চতুর্থ খেলোয়াড়কেও পরিবর্তন করা যায়। তবে, তিনি আর খেলার মাঠ থেকে বের হয়ে আসতে পারবেন না।
প্রতিটি খেলাই চারটি অংশে বিভক্ত। প্রতি অংশে ২০ মিনিট ও অতিরিক্ত সময় যুক্ত থাকে। স্থগিত সময় সময়-রক্ষকের উপর নির্ভর করে মূল আম্পায়ার খেলার সময় নির্ধারণ করেন। প্রত্যেক অংশের পর দলের স্থান অদল-বদল হয়। আম্পায়ারের বাঁশিতে খেলা শুরু হয় ও তিনি মাঠের মাঝখানে বাউন্স থেকে বলকে উপরে নিয়ে যান যা বাস্কেটবলের টিপের ন্যায়। প্রতিপক্ষীয় খেলোয়াড়েরা বল ধরতে বা দলীয় সঙ্গীদের কাছে দিতে সচেষ্ট থাকেন।
কিকের সাহায্যে অধিক গোলের দিকেই নজর দেয়া হয়। মাঠের প্রত্যেক প্রান্তে চারটি খুঁটি রয়েছে। বলকে কিকের সাহায্যে খুঁটিতে ফেলে পয়েন্ট সংগ্রহ করেন। কিকের সাহায্যে খুঁটির মাঝখানে গোল করা হয়। এরফলে ৬ পয়েন্ট পাওয়া যায়। তবে, অন্যান্য খুঁটির মাঝে বল গেলে তা বিহাইন্ড হিসেবে আখ্যায়িত হয় ও ১ পয়েন্ট লাভ হয়। খেলোয়াড়েরা বলকে বাউন্স খাইয়ে হাতে নিয়ে অন্য খেলোয়াড়ের কাছে প্রেরণ করে। যদি কোন খেলোয়াড় অন্য খেলোয়াড়ের কাছে থেকে কিকের সাহায্যে শূন্যে থেকে বল তালুবন্দী করে তাহলে তিনি মার্ক হিসেবে গণ্য হন ও তিনি খেলা চালিয়ে যাওয়া পর্যন্ত কেউ তাকে আটকাতে পারবে না।
গুগল ডোমেইন নামের তালিকা
নিম্নে গুগল কর্তৃক অধিকৃত ডোমেইন নামের তালিকা প্রদর্শিত হল।
নিকোলাস মাইলো
নিকোলাস মাইলো (জন্মঃ ৩০ সেপ্টেম্বর ১৯৯৪) একজন ইতালিয়ান ক্রিকেটার। ২০১৯ সালের মে মাসে, নেদারল্যান্ডসে জার্মানির বিপক্ষে টি-টোয়েন্টি আন্তর্জাতিক (টি টোয়েন্টি) সিরিজের জন্য তাকে ইতালির দলে জায়গা দেওয়া হয়েছিল। ২৫ মে ২০১৯-এ জার্মানির বিপক্ষে তিনি ইতালির হয়ে টি-টোয়েন্টিতে আত্মপ্রকাশ করেছিলেন। একই মাসে গের্নসে ২০১৮-১৯ আইসিসি টি-টোয়েন্টি বিশ্বকাপ ইউরোপ বাছাইপর্বের টুর্নামেন্টের আঞ্চলিক ফাইনালের জন্য তাকে ইতালির দলে জায়গা দেওয়া হয়েছিল। তিনি ইটালির আঞ্চলিক ফাইনালের উদ্বোধনী ম্যাচটি নরওয়ের বিপক্ষে খেলেছিলেন।
২০১৯ সালের নভেম্বরে, ওমানের ক্রিকেট বিশ্বকাপ চ্যালেঞ্জ লীগ বি টুর্নামেন্টের জন্য তাকে ইতালির দলে জায়গা দেওয়া হয়েছিল। ইতালির হয়ে তিনি কেনিয়ার বিপক্ষে ৩ ডিসেম্বর ২০১৯- লিস্ট এ ক্রিকেট খেলেছিলেন।
দ্য সিক্সথ সেন্স
দ্য সিক্সথ সেন্স ১৯৯৯ সালে মুক্তিপ্রাপ্ত মার্কিন অতিপ্রাকৃত মনস্তাত্ত্বিক চলচ্চিত্র। চলচ্চিত্রটি রচনা এবং পরিচালনা করেছেন মার্কিন চলচ্চিত্র পরিচালক এম নাইট শ্যামালান। কোল শিয়ার (হেইলি জোল অজমেন্ট) নামে একটি ছেলে তার কিছু মনস্তাত্ত্বিক সমস্যার কারণে বন্ধু মহল এবং স্বাভাবিক সমাজ থেকে বিচ্ছিন্ন হয়ে পড়ে এবং সে দাবী করে "আমি মৃত মানুষ দেখতে পাই"। এই ছেলেটিকে ঘিরেই এর কাহিনি আবর্তিত হয়েছে যাতে ব্রুস উইলিস একজন মনোরোগ বিশেষজ্ঞের ভূমিকায় অভিনয় করেছেন। এই চলচ্চিত্রের মাধ্যমে শ্যামালান চলচ্চিত্র সমাজে একজন লেখক ও পরিচালক হিসেবে প্রতিষ্ঠা পান।
নির্মাণ
250px|left|thumb|"I see dead people." সিনেমাটির প্রথম দৃশ্যে (মৃত্যুর আগের সন্ধ্যায়) ম্যালকম যে পোষাকটি পড়ে ছিলেন সম্পূর্ণ চলচ্চিত্র জুড়েই তাকে একি পোষাকে দেখা গিয়েছিল। ম্যালকম তার বাম হাতের বিয়ের আংটি পড়েছিলেন না। এই ব্যাপারটি দর্শকদের কাছে আড়াল করার জন্য একজন বামহাতি হওয়া সত্ত্বেও তাকে ডান হাতে লেখার অভ্যাস করতে হয়েছিল। পুরো সময় জুড়ে পরিচালক ম্যালকমের সত্য পরিচয় গোপন করার জন্য অত্যন্ত সতর্ক ছিলেন। কিন্তু কোল যখন ম্যালকমকে জানালো যে সে মৃত মানুষ দেখতে পায় তখন ক্যামেরায় ধীরে ম্যালকমকে দেখানো হয়। পরিচালক ভয়ে ছিলেন এই দৃশ্যের মাধ্যমে ম্যালকমের আসল পরিচয় দর্শকদের কাছে প্রকাশ হয়ে পড়তে পারে। তা সত্ত্বেও তিনি দৃশ্যটি সংযোজন করেন।
উইমেন'স সানডে (আন্দোলন)
উইমেন'স সানডে (আন্দোলন) ছিল ১৯০৮ সালের ২১ জুন লন্ডনে অনুষ্ঠিত একটি ভোটাধিকার পদযাত্রা ও সমাবেশ। এটি ছিল লিবারেল সরকারকে নারীদের পক্ষে ভোট দিতে রাজি করানোর জন্য এমেলিন পাঙ্কহার্স্টের মহিলা সমাজ ও রাজনৈতিক ইউনিয়ন (ডব্লিউএসপিইউ) কর্তৃক আয়োজিত, এটিকে তখন পর্যন্ত দেশে অনুষ্ঠিত বৃহত্তম বিক্ষোভ বলে মনে করা হয়েছিল।
ব্রেশা কালচো
ব্রেশা কালচো (সাধারণত ব্রেশা কালচো এফসি অথবা শুধুমাত্র ব্রেশা নামে পরিচিত) হচ্ছে ব্রেশা ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯১১ সালে প্রতিষ্ঠিত হয়েছে। ব্রেশা কালচো তাদের সকল হোম ম্যাচ ব্রেশার স্তাদিও মারিও রিগামোন্তিতে খেলে থাকে; যার ধারণক্ষমতা হচ্ছে ১৯,৫০০। বর্তমানে এই ক্লাবের ম্যানেজারের দায়িত্ব পালন করছেন দিয়েগো লোপেস এবং সভাপতির দায়িত্ব পালন করছেন মাসসিমো চেল্লিনো। ইতালীয় মধ্যমাঠের খেলোয়াড় দিমিত্রি বিসোলি এই ক্লাবের অধিনায়কের দায়িত্ব পালন করছেন।
উইমেন'স সানডে (আন্দোলন)
সারা দেশ থেকে প্রায় ৫০০,০০০ নারী ও পুরুষ এই অনুষ্ঠানে যোগদান করেছিল ও ৩০,০০০ মহিলা সাতটি মিছিলে হাইড পার্কের দিকে যাত্রা করেছিল এবং ৭০০টি ব্যানার বহন করেছিল, যার একটিতে লেখা ছিল, "শৌর্য্য নয় বরং ন্যায়বিচার"।
মিছিল
ডব্লিউএসপিইউ'র কোষাধ্যক্ষ এমেলিন পেথিক-লরেন্স এই অনুষ্ঠানের আয়োজন করেন এবং প্রথমবারের মতো জনসমক্ষে ডব্লিউএসপিইউ রঙ (বেগুনি, সাদা ও সবুজ) প্রদর্শন করেছিল। নারীদের সাদা পোশাক পরতে বলা হয়েছিল এবং অনুষ্ঠানের আগে দোকানগুলি অংশগ্রহণকারীদের জন্য পোশাক প্রদর্শনের প্রস্তাব দিয়েছিল। ডেইলি ক্রনিকল উল্লেখ করেছে: "প্রদর্শনীতে সাদা ফ্রক লক্ষণীয় ভাবে থাকবে, তার সঙ্গে পোশাকের বেগুনি ও সবুজ রঙের প্রচুর আনুষাঙ্গিক সরবরাহ হবে"। অনুষ্ঠানের দুই দিন আগে, ১০,০০০ এরও বেশি রঙ্গিন স্কার্ফ, প্রতি স্কার্ফ দুই শিলিং ও এগারো পেন্সে বিক্রি হয়েছিল। পুরুষরা রঙিন টাই পরেছিল। বাম|থাম্ব| ডরোথি র‌্যাডক্লিফ সাতটি ব্যান্ডের একটির সামনে বেগুনি, সাদা ও সবুজ পতাকা ধরে রেখেছেন কার্যাধ্যক্ষরা সারা দেশ থেকে বিশেষ ট্রেনে লন্ডনে আসার সময় স্টেশনগুলিতে অংশগ্রহণকারীদের সাথে দেখা করেছিল। প্রায় ৩০,০০০ মহিলা সাতটি মিছিলে হাইড পার্কের দিকে যাত্রা করেছিল, যার প্রত্যেকটির নেতৃত্বে ছিলেন একজন চিফ মার্শাল, যিনি পালাক্রমে গ্রুপ মার্শাল, ক্যাপ্টেন ও ব্যানার মার্শালদের নেতৃত্ব দিয়েছিলেন। বেগুনি রঙের পোশাক পরে ও এলিজাবেথ ওলস্টেনহোলমে-এলমির সাথে এমেলিন প্যাঙ্কহার্স্ট, ইউস্টন রোড থেকে একটি মিছিলের নেতৃত্ব দেন। প্যাডিংটনে অ্যানি কেনি ওয়েলস, মিডল্যান্ডস ও ইংল্যান্ডের পশ্চিমের নারীদের নেতৃত্ব দেন। ক্রিস্টবেল পাংখার্স্ট ও এমেলিন পেথিক-লরেন্স ভিক্টোরিয়া বাঁধ থেকে একটি মিছিলের নেতৃত্ব দেন। এছাড়াও, ৫,০০০ জন কেনসিংটন থেকে পাঁচটি ব্রাস ব্যান্ড সহ মিছিল করেছিল।
সাজ্জাদ আফগানি
মুহাম্মদ সাজ্জাদ খান একজন পাকিস্তানি জঙ্গি এবং হরকতুল আনসারের সর্বাধিনায়ক ছিলেন। সোভিয়েত-আফগান যুদ্ধে অংশগ্রহণের কারণে তিনি সাজ্জাদ আফগানি নামে পরিচিত।
প্রাথমি জীবন
আফগানি পাকিস্তানি কাশ্মীরের পুঞ্চ জেলার রাওয়ালাকোটের বাইবাখ গ্রামে জন্মগ্রহণ করেন।
সোভিয়েত আফগান যুদ্ধ
সাজ্জাদ আফগানি 1980-এর দশকে হরকতুল মুজাহিদিনের ব্যানারে জঙ্গিবাদে যোগ দেন। তিনি সুপ্রশিক্ষিত ছিলেন এবং সোভিয়েত-আফগান যুদ্ধে জড়িত ছিলেন। তিনি ১৯৮৯ সালে আফগানিস্তানে ছিলেন।
সেনাপ্রধান
১৯৯১ সালে তিনি শ্রীনগরে হরকতুল আনসারের সর্বাধিনায়ক হন। ১৯৯৪ সালের জুন মাসে তিনি মাওলানা মাসুদ আজহারের সাথে ভারতীয় সামরিক বাহিনী কর্তৃক গ্রেফতার হন। জম্মুতে ১৫ কর্পস হেডকোয়ার্টার তাকে আটক করে। তৎকালীন ব্রিগেডিয়ার জেনারেল স্টাফ (বিজিএস) লে. জেনারেল অর্জুন রায় আফগানির ব্যপারে বর্ণনা দিতে গিয়ে বলেন, একজন দুর্বল কিন্তু দৃশ্যত শক্তিশালি জঙ্গি যিনি রাশিয়ানদের সাথে লড়াই করেছিলেন, জঙ্গি চক্রের মধ্যে তার গুরুত্বের কারণে "সবচেয়ে বড় শিকার" হিসেবে দেখা হয়।
মৃত্যু
ভারতীয় সূত্র অনুসারে, সাজ্জাদ আফগানি ১৯৯৯ সালে উচ্চ নিরাপত্তা কোট ভালওয়াল জেল থেকে পালানোর চেষ্টারত অবস্থায় নিহত হন। জম্মু কবরস্থানে তাকে সমাহিত করা হয়েছে। তার মৃত্যুর কারণেই ডিসেম্বরে হরকতুল মুজাহিদিন কর্তৃক ইন্ডিয়ান এয়ারলাইন্সের ফ্লাইট ৮১৪ হননের ঘটনাটি ঘটে, যার ফলে ভারত সরকার মাওলানা মাসুদ আজহার, আহমেদ ওমর সাঈদ শেখ (দুই হরকত সদস্য) এবং মুশতাক আহমেদ জারগারকে মুক্তি দেয়। তার লাশও ছিল ছিনতাইকারীদের প্রাথমিক দাবির একটি।
ইদ্রিস ফাত্তুহি
ইদ্রিস ফাত্তুহি (إدريس فتوحي, Driss Fettouhi; জন্ম: ৩০ সেপ্টেম্বর ১৯৮৯) হলেন একজন মরক্কী পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাইলিয়াহ এবং মরক্কো জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।
২০১১ সালে, ইদ্রিস মরক্কো অনূর্ধ্ব-২৩ দলের হয়ে মরক্কোর বয়সভিত্তিক পর্যায়ে অভিষেক করেছিলেন। প্রায় ২ বছর যাবত মরক্কোর বয়সভিত্তিক দলের হয়ে খেলার পর, তিনি ২০২১ সালে মরক্কোর হয়ে আন্তর্জাতিক পর্যায়ে অভিষেক করেছেন; মরক্কোর জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।
প্রারম্ভিক জীবন
ইদ্রিস ফাত্তুহি ১৯৮৯ সালের ৩০শে সেপ্টেম্বর তারিখে মরক্কোর কাসাব্লাঙ্কায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ইদ্রিস মরক্কো অনূর্ধ্ব-২৩ দলের হয়ে খেলার মাধ্যমে মরক্কোর প্রতিনিধিত্ব করেছেন। মরক্কোর বয়সভিত্তিক দলের হয়ে তিনি প্রায় ১০ বছরে ২৯ ম্যাচে অংশগ্রহণ করে ৪টি গোল করেছেন।
২০২১ সালের ১লা ডিসেম্বর তারিখে, ৩২ বছর, ২ মাস ও ১ দিন বয়সে, বাম পায়ে ফুটবল খেলায় পারদর্শী ইদ্রিস ফিলিস্তিনের বিরুদ্ধে অনুষ্ঠিত ২০২১ ফিফা আরব কাপের ম্যাচে অংশগ্রহণ করার মাধ্যমে আন্তর্জাতিক ফুটবলে মরক্কোর হয়ে অভিষেক করেছেন। উক্ত ম্যাচের ৮৩তম মিনিটে মধ্যমাঠের খেলোয়াড় ইয়াহিয়া জাব্রানের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৩ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটি মরক্কো ৪–০ গোলের ব্যবধানে জয়লাভ করেছিল। মরক্কোর হয়ে অভিষেকের বছরে ইদ্রিস সর্বমোট ৩ ম্যাচে অংশগ্রহণ করেছেন।
বড়ওয়ানি রাজ্য
ডান|থাম্ব|260x260পিক্সেল| [[প্রথম বিশ্বযুদ্ধ|প্রথম বিশ্বযুদ্ধের সময় ফ্রান্সের মের্ভিলিতে অ্যাম্বুলেন্স গাড়ি নিয়ে বারওয়ানির মহারাজা রণজিৎ সিংহ (১৮৮৮ - ১৯৩০) ]] বড়ওয়ানি রাজ্য ভারতের একটি দেশীয় রাজ্য ছিল। যা ছিল বর্তমান বড়ওয়ানিতে ছিল।
ইতিহাস
রাজ্যটি ১১ তম বা ১৪ তম শতাব্দীতে প্রতিষ্ঠিত হয়েছিল, এই সময়ে এটি আবাসগড় নামে পরিচিত ছিল। আবাসগড়ের রানার সিসোদিয়ার বাপ্পা রাওয়ালের বংশধর বলে দাবি করতো। রাজ্যের নথিগুলি দাবি করে যে আবাসগড়ের ৫১ টি রানার নাম রয়েছে তবে তাদের নাম বা তারা যে রাজ্যটিতে রাজত্ব করেছিলেন সে সম্পর্কে খুব কম তথ্য পাওয়া যায়। পারসান সিংহ, ৩৫ তম রানাকে দিল্লির সুলতান পরাজিত করেছিলেন এবং বন্দী হিসাবে গ্রহণ করা হয়েছিল, রানা তার পূর্বপুরুষদের জমি ফিরে পাওয়ার শর্তে ইসলাম গ্রহণ করতে রাজি হয়েছিল। পারসানের বংশধরদের মধ্যে তিনজন মুসলমান ছিলেন যদিও তারা তাদের হিন্দু রীতিনীতি অনুসরণ করতো, শেষ পর্যন্ত রানা হিন্দু ধর্মে গ্রহণ করে। ৪১ তম রানা চন্দ্র সিং তাঁর রাজধানী বড়ওয়ানিতে স্থাপ্ন করেন। ১৭ ম শতাব্দীতে মারাঠা আধিপত্যের সময় এই রাজ্যটি বেশিরভাগ অঞ্চল হারিয়েছিল, তবে এটি কোনও বড় শক্তির কাছে কখনও শাশ্বত হয়ে উঠেনি।
১৯৪৮ সালে ভারতের স্বাধীনতার পরে, বড়ওয়ানির রানা ভারতে প্রবেশ করেন এবং বড়ওয়ানি মধ্য ভারত রাজ্যের নিমার জেলার অন্তর্ভুক্ত হন। ১৯৫৬ সালের ১ নভেম্বর মধ্য ভারতকে মধ্য প্রদেশে একীভূত করা হয়েছিল।
শাসকগণ
বড়ওয়ানি রাজ্যটি ছিল একটি ৯ তোপ সেলামী রাজ্য। রাজ্যের শাসকদের উপাধি ছিল রানা, তিনি ছিলেন সিডোদিয়া বংশের রাজপুত, উদয়পুরের শাসক রাজবংশ থেকে আগত।
২৭৪৩০১ উইকিপিডিয়া
২৭৪৩০১ উইকিপিডিয়া (প্রাথমিক নাম ) হলো ভেস্টা পরিবারের একটি উপগ্রহ, যেটি প্রায় ব্যাসার্ধ বিশিষ্ট। এটি ২০০৮ সালের ২৫ আগস্ট উত্তর ইউক্রেনের আন্দ্রুশিভকা মহাকাশ পর্যবেক্ষণ কেন্দ্রের পর্যবেক্ষকরা আবিষ্কার করেন। ২০১৩ সালের জানুয়ারিতে গ্রহাণুটি উইকিপিডিয়ার নামে নামকরণ করা হয়।
আবিষ্কার
উইকিপিডিয়া ইউক্রেনের একমাত্র বেসরকারি মহাকাশ কেন্দ্র আন্দ্রুশিভকা মহাকাশ পর্যবেক্ষণ কেন্দ্রে আবিষ্কৃত হয়। ২০০৩ সালে মহাকাশ পর্যবেক্ষণ কেন্দ্রটি প্রায় ৯০ টি গ্রহাণু আবিষ্কার করেছে। এটা ২০০৮ সালের ২৫ আগস্ট ২২:৪৭ ইউটিসিতে প্রথমবারের মত পর্যবেক্ষিত হয়। এটা পরের রাতেও পর্যবেক্ষিত হয় এবং এর প্রাথমিক নাম দেওয়া হয় । ৬ সেপ্টেম্বর পুনরায় পর্যবেক্ষণের পর আন্দ্রুশিভকা মহাকাশ গবেষণা কেন্দ্রের পর্যবেক্ষকেরা গ্রহাণুটি সংবলিত হিসেব নিকেশ করতে বসেন। এটা পরে দেখা যায় যে, পূর্বেই  এবং  নামে পূর্বে ফ্রান্স ও যুক্তরাষ্ট্রের মহাকাশ গবেষণা কেন্দ্রে পর্যবেক্ষিত হয়েছিল।
২০১১ সালের এপ্রিল মাসের ১৮ তারিখে উইকিপিডিয়া পরিচিতি মান ২৭৪৩০১ লাভ করে।
বৈশিষ্ট্য ও কক্ষপথ
উইকিপিডিয়া ভেস্টা পরিবারের সদস্য, যা গ্রহাণু বেষ্টনীর অন্যতম বৃহৎ গ্রহাণু পরিবার। উইকিপিডিয়া ২৭৪৩০১ গ্রহাণুটি ২১৭৯১ ম্যাটউইগম্যান গ্রহাণুর নিকটে অবস্থিত।
উইকিপিডিয়া অভ্যন্তরীণ গ্রহাণু বেষ্টনীতে তিন-চার হাজার লক্ষ কিলোমিটার দূর থেকে ৩ বছর ৮ মাসে (১,৩৪২ দিন) সূর্যকে প্রদক্ষিণ করে। এর উৎকেন্দ্রিকতা প্রায় ০.১৫ এবং কক্ষীয় নতি প্রায় ৭°। গ্রহাণুটির অবজার্ভেশন আর্ক আনুষ্ঠানিকভাবে আবিষ্কারের ১১ বছর পূর্বে ১৯৯৭ সালের সেপ্টেম্বরে ফ্রান্সে পর্যবেক্ষণের মাধ্যমে শুরু হয়েছিল।
নামকরণ
গ্রহাণু-ধূমকেতু নামকরণ কমিটি ২০১৪ সালের ২৭ জানুয়ারিতে গ্রহাণুটিকে উইকিপিডিয়ার নামে নামকরণ করার কথা গ্রহাণু বিজ্ঞপ্তির মাধ্যমে প্রকাশ করে। নামটির প্রস্তাবক ছিলেন আন্দ্রি মাখুলা, যিনি উইকিমিডিয়া ইউক্রেনের সাথে যুক্ত ছিলেন। নামটি আন্দ্রুশিভকা মহাকাশ গবেষণা কেন্দ্রের মালিক ইউরি ইভাশ্চেঙ্কো গ্রহাণু-ধূমকেতু নামকরণ কমিটির কাছে পেশ করেন। সেখানে বলা হয়েছিল: ২০০১ সালে যাত্রা করাউইকিপিডিয়া একটি মুক্ত, কপি লেফট বিশ্বকোষ, যেটি স্বেচ্ছাশ্রমে সম্পাদিত হয়ে আসছে। প্রতিষ্ঠার ১১ বছরের মাথায় এটি অন্যতম বৃহৎ অথ্য প্রদানের মাধ্যম ও সবচেয়ে বেশিবার দেখা ওয়েবসাইটগুলোর একটি হয়ে দাঁড়িয়েছে। এটি ২৭০ টিরও বেশি ভাষায় স্বেচ্ছাসেবীদের দ্বারা বিকশিত হয়েছে।
কথাসরিৎসাগর
কথাসরিৎসাগর আনুমানিক খ্রিষ্টীয় একাদশ শতাব্দীতে বিশিষ্ট কাশ্মীরি কবি সোমদেব কর্তৃক রচিত ভারতীয় কিংবদন্তি, রূপকথা ও লোককথার সংকলন। সংস্কৃতে কথাসরিৎসাগর শব্দটির অর্থ গল্পনদীর মহাসমুদ্র।
১২৪টি অধ্যায়বিশিষ্ট মোট ১৮টি গ্রন্থে বিভক্ত কথাসরিৎসাগর-এ গদ্যাংশ ছাড়াও রয়েছে ২১ হাজারেরও বেশি শ্লোক। গ্রন্থের কেন্দ্রীয় কাহিনিটি হল কিংবদন্তি রাজা উদয়নের পুত্র নরবাহনদত্তের অভিযানের গল্প। এই কেন্দ্রীয় কাহিনিটির সঙ্গে বহুসংখ্যক উপকাহিনি যুক্ত করে রচনা করা হয় ভারতের বৃহত্তম কথাসংগ্রহ কথাসরিৎসাগর।
দাবি করা হয়, কথাসরিৎসাগর গ্রন্থটির মূলত দক্ষিণ ভারতের পৈশাচী উপভাষায় রচিত গুণাঢ্যের বৃহৎকথা অবলম্বনে রচিত। কিন্তু যে কাশ্মীরি বৃহৎকথা অবলম্বনে সোমদেব তার গ্রন্থটি রচনা করেন, তা পৈশাচী গ্রন্থটির থেকে অনেকাংশেই পৃথক। কারণ কাশ্মীরে বৃহৎকথার দুটি সংস্করণ প্রচলিত ছিল। এছাড়াও নেপালের বুদ্ধস্বামী রচিত বৃহৎকথাশ্লোকসংগ্রহ গ্রন্থটিও কাশ্মীরে প্রচলিত ছিল। পঞ্চতন্ত্র-এর মতো কথাসরিৎসাগর-ও বিশ্বের বিভিন্ন ভাষায় অনূদিত হয়। উল্লেখ্য, পঞ্চতন্ত্র গ্রন্থের মূল সূত্র বৃহৎকথা।
র‍্যান্ডি কোয়াইড
র‍্যান্ডি র‍্যান্ডাল রুডি কোয়াইড (Randy Randall Rudy Quaid; জন্ম: ১ অক্টোবর ১৯৫০) হলেন একজন মার্কিন চলচ্চিত্র ও টেলিভিশন অভিনেতা। তিনি গুরুগম্ভীর নাট্যধর্মী ও হালকা মাত্রার হাস্যরসাত্মক চলচ্চিত্রে অভিনয়ের জন্য প্রসিদ্ধ। তিনি দ্য লাস্ট ডিটেইল (১৯৭৩) চলচ্চিত্রে তার কাজের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কার, গোল্ডেন গ্লোব পুরস্কার ও বাফটা পুরস্কারের মনোনয়ন লাভ করেন। ১৯৭৮ সালে তিনি মিডনাইট এক্সপ্রেস চলচ্চিত্রে একজন কয়েদী চরিত্রে অভিনয় করেন।
কোয়াইড আ স্ট্রিটকার নেমড ডিজায়ার (১৯৮৪) টেলিভিশন চলচ্চিত্রে অভিনয় করে প্রাইমটাইম এমি পুরস্কারের মনোনয়ন লাভ করেন। তিনি এলবিজি: দ্য আর্লি ইয়ার্স (১৯৮৭) চলচ্চিত্রে মার্কিন রাষ্ট্রপতি লিন্ডন বি. জনসন চরিত্রে অভিনয় করে মিনি ধারাবাহিক বা টেলিভিশন চলচ্চিত্র অভিনেতা একটি গোল্ডেন গ্লোব পুরস্কার অর্জন করেন এবং একটি এমি পুরস্কারের মনোনয়ন লাভ করেন। এছাড়া তিনি এলভিস (২০০৫) মিনি ধারাবাহিকে অভিনয় করে একটি স্যাটেলাইট পুরস্কার অর্জন করেন এবং গোল্ডেন গ্লোব ও এমি পুরস্কারের মনোনয়ন লাভ করেন।
প্রারম্ভিক জীবন
কোয়াইড ১৯৫০ সালের ১লা অক্টোবর টেক্সাসের হিউস্টনে জন্মগ্রহণ করেন। তার পিতা উইলিয়াম রুডি কোয়াইড (২১ নভেম্বর ১৯২৩ - ৮ ফেব্রুয়ারি ১৯৮৭) ছিলেন একজন ইলেকট্রিশিয়ান এবং মাতা জুয়ানিতা "নিতা" বনিয়েদেল ছিলেন একজন আবাসন ব্যবসায়ের প্রতিনিধি। কোয়াইডের পূর্বপুরুষগণ ইংরেজ, স্কটস-আইরিশ ও ক্যাজুন ছিলেন। তার পিতার দিক থেকে তিনি জিন অট্রির চাচাতো ভাই। কোয়াইড টেক্সাসের হিউস্টনের একটি ছোট শহর বেলায়ারে বেড়ে ওঠেন। তার বড় ভাই অভিনেতা ডেনিস কোয়াইড।
কর্মজীবন
কোয়াইডের প্রথম সফল ও সমাদৃত কাজ ছিল দ্য লাস্ট ডিটেইল (১৯৭৩)। এই চলচ্চিত্রে তিনি মার্কিন যুক্তরাষ্ট্রের তরুণ নাবিক ল্যারি মিডোস চরিত্রে অভিনয় করেন এবং মুখ্য চরিত্রে অভিনয় করেন জ্যাক নিকোলসন। তার এই কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার, গোল্ডেন গ্লোব পুরস্কার ও বাফটা পুরস্কারের মনোনয়ন লাভ করেন। ১৯৭৬ সালে তিনি মার্লোন ব্র্যান্ডোর সাথে দ্য মিজুর ব্রেকস চলচ্চিত্রে অভিনয় করেন। ১৯৭৮ সালে তিনি তুরস্কে মার্কিনী ও ইংরেজদের বন্দীদশার সত্য-ঘটনা অবলম্বনে নির্মিত অ্যালান পার্কারের মিডনাইট এক্সপ্রেস চলচ্চিত্রে একজন কয়েদী চরিত্রে অভিনয় করেন।
কানাগাওয়ার লহরীতলে
বর্ণনা
ছবিটি তিনখানি মূল উপাদান নিয়ে তৈরি, যথা: ঝড়ের আঘাতে উত্তাল সমুদ্র, তিনটি নৌকা এবং ফুজি পর্বত। উপরে বাঁ দিক ঘেঁষে আছে শিল্পীর স্বাক্ষর।
পর্বত
ফুজি পর্বতের পিছনের আকাশের অন্ধকার রঙ থেকে অনুমান করা যায় দৃশ্যটি সকাল বেলার। দর্শকের পিছন থেকে সূর্য উঠে পর্বতের শিখরের তুষারকে উজ্জ্বল আলোয় আলোকিত করছে। দর্শক ও ফুজি পর্বতের মাঝের আকাশে ঘন মেঘ থাকলেও বৃষ্টির কোনও চিহ্ন নেই।
নৌকা
ছবিতে দেখা যায় তিনটি ওশিওকুরি-বুনে নৌকা। এগুলি ইযু ও বোওসোও উপদ্বীপ থেকে এদো উপসাগরের তীরবর্তী বাজারে জ্যান্ত মাছ চালান দিতে ব্যবহৃত হত। ছবির নাম থেকে বোঝা যায় নৌকাগুলি কানাগাওয়া প্রশাসনিক অঞ্চলের কাছে রয়েছে; তাদের উত্তরে টোকিও, উত্তর-পশ্চিমে ফুজি পর্বত, দক্ষিণে সাগামি উপসাগর ও পূর্বে টোকিও উপসাগর। নৌকাগুলির মুখ দক্ষিণ-পূর্বে ঘোরানো; তারা রাজধানীতে ফিরছে।
প্রতিটি নৌকায় আট জন করে মাল্লা দাঁড় আঁকড়ে আছে। সামনের দিকে আরও দুই জন করে যাত্রী রয়েছে। ফলে ছবিতে মোট দৃশ্যমান মানুষ ত্রিশ জন। নৌকাগুলির সাপেক্ষে দর্শকের পক্ষে ঢেউটির আয়তন আন্দাজ করা সম্ভব। ওশিনোকুরি-বুনে নৌকার দৈর্ঘ্য হত সাধারণত ১২ থেকে ১৫ মিটার। এই বিচারে ঢেউটির উচ্চতা ছিল ১০ থেকে ১২ মিটার।
সমুদ্র ও ঢেউ
সমগ্র কাজটির মূল আকর্ষণ সমুদ্র; বড় ঢেউটি ঠিক ভেঙে পড়ার মুখে। ছবিতে ধৃত মুহূর্তে ঢেউটি প্রায় সম্পূর্ণ এক বৃত্তের চেহারা নিয়ে দূরে অবস্থিত ফুজি পর্বতকে যেন গোলাকার ফ্রেমে বন্দী করেছে। এডমন্ড দ্য গঁকুর ছবিটির বর্ণনা দিয়েছেন এইভাবে: "ঢেউয়ের ছবিটি এমন একজন শিল্পীর আঁকা যিনি তাঁর দেশকে চারদিক থেকে ঘিরে রাখা মহাসমুদ্রকে দেবতার মত ভয় ও ভক্তি করতেন; সমুদ্রের হঠাৎ আকাশমুখী লম্ফে তিনি চমৎকৃত, সেইসঙ্গে ঢেউয়ের ভিতরের বাঁকের ঘন নীলও তিনি দেখছেন, দেখছেন উৎক্ষিপ্ত জলের ফোঁটার সাথে তার থাবার মত ফণাকে।"
পাদটীকা
<references group="পাদটীকা" />
লা দোলচে ভিতা
লা দোলচে ভিতা (মিষ্টি জীবন বা সুন্দর জীবন) ফেদেরিকো ফেলিনি পরিচালিত ও ১৯৬০ সালে মুক্তিপ্রাপ্ত একটি ইতালীয় হাস্যরসাত্মক চলচ্চিত্র। মারচেল্লো রুবিনি (মারচেল্লো মাস্ত্রোইয়ান্নি) নামের একজন সাংবাদিকের (যে বিভিন্ন ম্যাগাজিনে লিখে থাকে) কথাই এ চলচ্চিত্রে ফুটে ওঠেছে। সাত দিন ও সাত রাত রোমে প্রেম ও আনন্দ খোঁজার নিষ্ফল চেষ্টা করে মারচেল্লো। সবচেয়ে প্রচলিত ব্যাখ্যা অনুযায়ী ফেলিনি ও অন্যান্য লেখক রচিত এ ছবির চিত্রনাট্যকে ভূমিকা, সাতটি পর্ব বা এপিসোড, বিরতি (ইন্টারমেজ্জো) ও উপসংহারে ভাগ করা যেতে পারে।
লা দোলচে ভিতা ১৯৬০ সালের কান চলচ্চিত্র উৎসবে পাল্ম দর বা স্বর্ণপাম পুরস্কার লাভ করে। এছাড়াও এটি সেরা পোশাকের জন্য অস্কার পুরস্কার লাভ করে। এটি বর্তমানে প্রায়ই বিশ্বের অন্যতম শ্রেষ্ঠ চলচ্চিত্র বিবেচিত হয়।
প্রথম দিন
একটি হেলিকপ্টার যিশুখ্রিস্টের মূর্তি রোমের বাইরে একটি জলাধারের উপর পরিবহন করে নিয়ে যায়। সাংবাদিক মারচেল্লো রুবিনির হেলিকপ্টার একে অনুসরণ করে। এসময় সাংবাদিক রুবিনির হেলিকপ্টার বিকিনি-পরিহিত জনাকয়েক নারীর সম্মুখে থেমে যায়। তারা একটি বহুতল ভবনের ছাদের উপর ওঠে সূর্যস্নান করছিল। মারচেল্লো হেলিকপ্টারে উপবিষ্ট  অবস্থায় নানা রকম অঙ্গভঙ্গি করে ফোন নাম্বার দেওয়ার চেষ্টা করে। কিন্তু তার এই প্রচেষ্টা ব্যর্থ হয়।  তারপর হেলিকপ্টারটি সেন্ট পিটার্স স্কয়ারের দিকে রওনা দেয়।
প্রথম রাত
একটি নৈশক্লাবে অপ্রত্যাশিতভাবে মারচেল্লো ও মাদদালেনার দেখার হয়। মাদদালেনা সুন্দরী ও বিপুল ধনসম্পদের উত্তরাধিকারিণী। রোমের প্রতি সে বিরক্ত। অপরদিকে মারচেল্লোর মতে,রোম একটি জঙ্গল, যেখানে সে নিরাপদে লুকিয়ে থাকতে পারবে। একজন গণিকাকে মাদদালেনা ক্যাডিলাকে করে বাড়ি পৌঁছে দেয়। তারপর ঐ গণিকার শয়নকক্ষেই মারচেল্লো ও মাদদালেনা মিলিত হয়।
১ম ভোরের কাহিনী
মারচেল্লো ভোরে তার অ্যাপার্টমেন্টে ফিরে যায়। অতিরিক্ত ওষুধ সেবনের ফলে তার বাগদত্তা এম্মা অসুস্থ হয়ে পড়েছে। হাসপাতালে যাওয়ার পথে মারচেল্লো এম্মার প্রতি তার অনিঃশেষ ভালোবাসার কথা ব্যক্ত করে। এরই মাঝে সে মাদদালেনার সাথে ফোনে কথা বলার চেষ্টা করে।
২য় দিনের কাহিনী
বিখ্যাত সুইডিশ আমেরিকান অভিনেত্রী সিলভিয়া চিয়ামপিনো বিমানবন্দরে পৌঁছালে তার সম্পর্কে প্রতিবেদন রচনার উদ্দেশ্যে মারচেল্লো সেখানে পৌঁছায়।
সিলভিয়া আত্মবিশ্বাসের সাথে পাপারাজ্জিদের প্রশ্নবাণের মোকাবিলা করে। মারচেল্লো খোঁজ নেয় এমা ঠিকমত ওষুধ খেয়েছে কিনা। এমাকে সে আশ্বস্ত করে, সে সিলভিয়ার সাথে একা নয়। এসময় ঘরে মাতাল অবস্থায় সিলভিয়ার বাগদত্তা রবার্ট প্রবেশ করে। মারচেল্লো সিলভিয়ার প্রযোজককে সিলভিয়াকে সেন্ট পিটারের গম্বুজে নিয়ে যেতে পরামর্শ দেয়।
সেন্ট পিটার গম্বুজের সিঁড়ি বেয়ে সিলভিয়া খুব দ্রুত উঠে যায়। মারচেল্লো তাকে অনুসরণ করে। ব্যালকনিতে একা মারচেল্লো ও সিলভিয়া।
২য় রাতের কাহিনী
মারচেল্লো ও সিলভিয়া সন্ধ্যায় বাথস অব কারাকাল্লায় নাচের মৌতাতে মেতে ওঠে। এসময় রবার্ট সিলভিয়াকে অপমান করলে সিলভিয়া পার্টি ত্যাগ করে। মারচেল্লোও তাকে অনুসরণ করে। অতঃপর দুজনে ট্রেভি ঝরনায় জলকেলি করে।
২য় ভোরের কাহিনী
জলকেলি শেষে মারচেল্লো ও সিলভিয়া হোটেলে প্রত্যাবর্তন করে। ক্ষুব্ধ রবার্ট সিলভিয়াকে চড় মারে,মারচেল্লোকেও শারীরিকভাবে আক্রমণ করে।
পর্ব ৩
পরদিন মারচেল্লো তার বুদ্ধিজীবী বন্ধু স্টাইনারের সাথে সাক্ষাৎ করে। স্টাইনার তখন অর্গানে ইয়োহান জেবাস্টিয়ান বাখের সঙ্গীত বাজাচ্ছিল। স্টাইনার তার সংস্কৃত ব্যাকরণের বই মারচেল্লোকে প্রদর্শন করে। মারচেল্লোও অর্গান বাজাতে শুরু করে। একজন পুরোহিত দাঁড়িয়ে সেটি দেখে।
কলকাতা বন্দর
আনুষ্ঠানিকভাবে শ্যামাপ্রসাদ মুখার্জী পোর্ট ট্রাস্ট নামে পরিচিত কলকাতা বন্দর (কেপিটি) ভারতের একমাত্র নদীতীরস্থ প্রধান বন্দর। বন্দরটি সমুদ্র থেকে প্রায় ২০৩ কিলোমিটার (১২৬ মাইল) অভ্যন্তরে পশ্চিমবঙ্গের কলকাতা শহরে হুগলী নদীর পূর্ব তীরে অবস্থিত। এটি ভারতের প্রাচীনতম সক্রিয় বা কার্যক্ষম বন্দর এবং বন্দরটি ব্রিটিশ ইস্ট ইন্ডিয়া কোম্পানি দ্বারা নির্মিত হয়েছিলে। কলকাতা একটি সাধু বা মিষ্টি জলের বন্দর এবং জলে লবণাক্ততার কোনও পরিবর্তন বা প্রকরণ নেই। বন্দরের দুটি স্বতন্ত্র ডক ব্যবস্থা রয়েছে — কলকাতায় কলকাতা ডক ব্যবস্থা ও হলদিয়ার হলদিয়া ডক কমপ্লেক্সে একটি গভীর জলের ডক।
কলকাতা বন্দর ঊনবিংশ শতাব্দীতে ব্রিটিশ ভারতের প্রধান বন্দর ছিল। দাস ব্যবস্থা ১৮৩৩ সালে বিলুপ্ত হওয়ার পরে, ব্রিটিশ সাম্রাজ্যে আখের চাষের শ্রমিকদের উচ্চ চাহিদা ছিল। ব্রিটিশরা ১৮৩৮ সাল থেকে ১৯১৭ সাল পর্যন্ত বন্দরটিকে মাধ্যমে সমগ্র ভারত থেকে অর্ধ মিলিয়ন ভারতীয়কে পরিবহন করার জন্য ব্যবহার করেছিল — বেশিরভাগ হিন্দি বলয় (বিশেষত ভোজপুর ও অবধ) থেকে — এবং তাদেরকে মরিশাস, ফিজি, দক্ষিণ আফ্রিকা, ত্রিনিদাদ এবং টোবাগো, গায়ানা, সুরিনাম এবং অন্যান্য ক্যারিবিয়ান দ্বীপগুলি সহ সারা বিশ্বের জুড়ে চুক্তিভিত্তিক শ্রমিক হিসাবে নিয়ে যাওয়া হয়। স্বাধীনতার অব্যবহিত পরে পশ্চাদভূমি হ্রাসপ্রাপ্ত হওয়ার কারণে এই বন্দরের সাময়িক অবনতি ঘটে। সমগ্র বিশ্বে লক্ষ লক্ষ ইন্দো-মরিশিয়ান, ইন্দো-ফিজিয়ান ও ইন্দো-ক্যারিবিয়ান মানুষ রয়েছে।
স্বাধীনতার পরে, বঙ্গভঙ্গের (১৯৪৭) কারণে বন্দরের পশ্চাৎভূমির আয়তন হ্রাস ও পূর্ব ভারতে অর্থনৈতিক স্থবিরতা সহ অন্যান্য কারণে বন্দরের গুরুত্ব হ্রাস পায়।
ইতিহাস
কলকাতা বন্দর একটি বাণিজ্যিক বন্দর তথা পূর্ব ভারতের প্রবেশদ্বার হলেও দ্বিতীয় বিশ্বযুদ্ধ চলাকালীন এর গুরুত্ব বৃদ্ধি পেয়েছিল। জাপানি সেনাবাহিনী এই সময় দুই বার বন্দরের উপর বোমাবর্ষণ করে। পূর্বতন বন্দর কর্তৃপক্ষ ১৯৭৫ সাল অবধি বন্দরের দায়িত্বে রত ছিল। এরপর ১৯৬৩ সালের প্রধান বন্দর কর্তৃপক্ষ আইন কার্যকর হলে, কলকাতার বর্তমান পোর্ট ট্রাস্ট বা বন্দর কর্তৃপক্ষ গঠিত হয়।
ডক ব্যবস্থা
কলকাতা বন্দর কর্তৃপক্ষ বা কলকাতা পোর্ট ট্রাস্ট দুটি পৃথক ডকসমষ্টির দায়িত্বে নিযুক্ত রয়েছে: কলকাতা ডক ব্যবস্থা ও হলদিয়া ডক চত্বর। কলকাতা ডক ব্যবস্থার অধীনে রয়েছে খিদিরপুর ডক, নেতাজি সুভাষ ডক, বজবজ নদী মুরিং ও ডায়মন্ড হারবার নোঙরখানা। বজবজ ডক চত্বরে রয়েছে ইমপাউন্ডেড ডক, তিনটি তৈল জেটি, তিনটি বজরা জেটি ও হলদিয়া নোঙরখানা।
বন্দর চ্যানেল
কলকাতা বন্দরে ২০৩ কিলোমিটার দীর্ঘ চ্যানেল বা প্রবেশ পথ রয়েছে। এটি হুগলি নদীর মোহনা থেকে শুরু হয়ে কলকাতা শহরের কাছে কলকাতা ডক পর্যন্ত বিস্তৃত। চ্যানেলটি গড়ে গভীর। তবে মোহনার কাছে এই চ্যানেল ৯ থেকে ১০ মিটার গভীর। হলদিয়া বন্দর চ্যানেলটি  এর বেশি গভীর। বঙ্গোপসাগর এর স্যান্ড হেডেন থেকে চ্যানেলটি প্রায় ২০৩ কিলোমিটার দীর্ঘ। এই চ্যানেল অনেকগুলি ডুবোচর রয়েছে ও চ্যানেলটি ঘনঘন বাঁকযুক্ত ফলে জাহাজ চলাচলে অসুবেধা হয়।
আমদানি-রপ্তানি
কলকাতা বন্দরের প্রধান আমদানি দ্রব্য হল কোক কয়লা, যন্ত্রপাতি, খনিজ তেল প্রভৃতি। বন্দর থেকে রপ্তানি করা হয় পাটজাত দ্রব্য, কয়লা, পেট্রোরাসায়নিক দ্রব্য, চা, ম্যাঙ্গানিজ, লৌহ আকরিক, ফ্লাই অ্যাস প্রভৃতি।বন্দরটির হলদিয়া ডক ব্যবহার করা হয় বাল্ক জাতীয় পণ্য আমদানি রপ্তানিতে এবং সামান্য কিছু কন্টেইনার পণ্য পরিবহন করে। কলকাতা ডক ব্যবস্থা প্রধানত ব্যবহার করা হয় কন্টেইনার পরিবহনে। এছাড়াও কলকাতা ডক ব্যবস্থা বাল্ক পণ্য পরিবহন করে। ২০১৫-২০১৬ সালে কলকাতা বন্দর ৫০.১৯ মিলিয়ন টন পণ্য ও ৬,৬২৮৯১ টিইউএস কন্টেইনার পরিবহন করেছে। এর মধ্যে কলকাতা ডক ব্যবস্থা ১৬ মিলিয়ন টন পণ্য ও ৫ লক্ষের বেশি কন্টেইনার এবং হলদিয়া ডক ৩৪ মিলিয়ন টন পণ্য ও ১ লক্ষের বেশি কন্টেইনার পরিবহন করেছে।
নতুন বন্দর ও জেটি
বন্দরের নতুন করে পরিকাঠামো উন্নয়নের জন্যই পিপিপি মডেলে চারটি বার্জ জেটি তৈরি করা হচ্ছে। এই প্রকল্পের বার্জ জেটিগুলি বেশ বড় মাপের তৈরি করা হচ্ছে বলে খবর। এই জেটিগুলির মাধ্যমে বাল্ক জাতীয় এবং লিকুইড জাতীয় কার্গো পরিবহন করা যাবে।হলদিয়া বন্দরের পাশেই হলদি নদী ও হুগলী নদীর পাড় বরাবর নতুন চারটি বার্জ জেটি তৈরিতে উদ্যোগী হয়েছে। এগুলিকেই বলা হচ্ছে আউটার টার্মিনাল। ৪১৩ কোটি টাকা ব্যয়ে সবচেয়ে বড় আউটার টার্মিনাল তৈরি হতে চলেছে। এই টার্মিনালটি তৈরি হবে হলদিয়া ভবনের ঠিক বিপরীতে। পাশাপাশি শালুকখালিতে ১৫০ কোটি টাকা ব্যয়ে লিকুইড কার্গো হ্যান্ডেলিংয়ের বার্জ তৈরি হচ্ছে। ৪১৩ কোটি টাকার আউটার টার্মিনালের কাজ পেতে টেন্ডারে যোগ দিয়েছে দু’টি গোষ্ঠী। ইতিমধ্যেই ৭৩ কোটি টাকা ব্যয়ে একটি বার্জ জেটি আর ৭০ কোটি টাকা ব্যয়ে স্বয়ংক্রিয় ফ্লোটিং ক্রেন তৈরির কাজ শুরু হয়ে গিয়েছে। টেন্ডার প্রক্রিয়ার পর দক্ষিণ ভারতের বোথরা শিপিং এজেন্সি বরাত পেয়েছে।
ট্রান্সলোডিং
যে সব বড় জাহাজ নাব্যতার অভাবে কলকাতা বা হলদিয়া বন্দর অবধি পৌঁছতে পারবে না, তাদের জন্য গভীর সমুদ্রেই পণ্য খালাসের ব্যবস্থা করে দেয় ট্রান্সলোডিং অপারেশন। পিপিপি মডেল অনুসরণ করে এই কাজে কেওপিটি-র সঙ্গে হাত মিলিয়েছে জিন্দল আইটিএফ। ২৫০ কোটি টাকা লগ্নি করেছে তারা। জিন্দল আইটিএফ-এরই এমভি যুগলরাজ এবং এমভি ভিগনরাজ নামে দু’টি ট্রান্সলোডার এখন কাজ সামলাচ্ছে। এরা একসঙ্গে অনেকগুলো ক্রেনের সাহায্যে বড় জাহাজ থেকে নির্বিঘ্নে পণ্য খালাস করতে পারে এবং সেই পণ্য ওই সব ক্রেনের সাহায্যেই ছোট জাহাজে তুলেও দিতে পারে। ২০১৩ থেকে এখনও অবধি ১৭টি বড় জাহাজে ট্রান্সলোডিং চালানো হয়েছে। পণ্য নেমেছে ১২ লক্ষ ১৭ হাজার ২৪৬ মেট্রিক টন। ২০১৩ সালের অক্টোবর মাস থেকে ট্রান্সলোডিং-এর কাজ শুরু হয়েছে।
বর্তমানে বঙ্গোপসাগরের মধ্যে তিনটি এলাকায়— স্যান্ডহেডস, কণিকা স্যান্ড এবং সাগরে— ট্রান্সলোডিং চলছে। ফলে ২০১৪-১৫তেই কলকাতা ও হলদিয়া বন্দরে পণ্য আমদানির পরিমাণ ১২ শতাংশ বাড়েছে। সে বার ৪ কোটি ৬০ লক্ষ ২৯ হাজার টন পণ্য খালাস করেছিল কেওপিটি। ২০২০-র মধ্যে বৃদ্ধির পরিমাণ ২৫ শতাংশ ছোঁবে বলে বন্দর কর্তৃপক্ষ আশাবাদী।মনে করা হচ্ছে ২০১৯-২০২০ সালে শুধুমাত্র ট্রান্স লোডিং এর মাধ্যমে কলকাতা বন্দর ২.৫ কোটি বা ২৫ মিলিয়ন টন পণ্য খালাস করবে।
২০২১ সালের ৯ই জুন এই প্রথম কোনো একটি কেপ আকারের জাহাজ, '''এম.ভি. LAKE D''' সাগর অ্যাঙ্কারেজে পৌঁছতে পেরেছে ও ট্রান্সলোড হয়েছে । এটি কলকাতা বন্দরের জন্য বড় মাইলফলক। জাহাজটি অস্ট্রেলিয়ার অ্যাবট পয়েন্ট বন্দর থেকে বাষ্পীয় কয়লা বহন করে নেপালের উদ্দ্যেশে যাত্রা করে।
মঙ্গোলিয়া-উত্তর কোরিয়া সম্পর্ক
মঙ্গোলিয়া-উত্তর কোরিয়ার সম্পর্ক (মঙ্গোলীয়: মঙ্গোলিয়ায়, বাংলা: БагАСАУ-ын харилцаа, কোরিয়ান: 몽골 - 조선 민주주의 인민 공화국 관계) হল মঙ্গোলিয়া ও গণতান্ত্রিক গণপ্রজাতন্ত্রী কোরিয়া (উত্তর কোরিয়া) এর মধ্যে ঐতিহাসিক ও বর্তমান দ্বিপক্ষীয় সম্পর্ক।
ইতিহাস
১৯৪৮ সালের ১৫ অক্টোবর দুই দেশের কূটনৈতিক সম্পর্ক স্থাপিত হয়। সোভিয়েত ইউনিয়নের পর উত্তর কোরিয়ার স্বীকৃতির জন্য মঙ্গোলিয়া দ্বিতীয় দেশ ছিল। কোরিয়ান যুদ্ধের সময় মঙ্গোলিয়া উত্তর কোরিয়াকে সাহায্য করেছিল, যদিও এটি সরাসরি অংশগ্রহণ করেনি এবং এটি ডিপিআরকে পোস্ট-পুনর্নির্মাণের ক্ষেত্রেও অবদান রেখেছে। ১৯৫৩  সালের শেষের দিকে স্বাক্ষরিত একটি সহায়তা চুক্তির ভিত্তিতে, মঙ্গোলিয়ার সরকার উত্তর কোরিয়ার কাছে ১০,০০০ ঘোড়া পাঠিয়েছিল।
২০১৩ সালে, মঙ্গোলিয়ান রাষ্ট্রপতি তসাখিয়াগিং এলবেগডোরজ উত্তর কোরিয়া পরিদর্শন করেন, এবং দুই দেশের অর্থনৈতিক সম্পর্ক প্রসারিত, বিশেষ করে তেল সংশোধন সংক্রান্ত।.
রায় দুর্লভ
রায় দুর্লভরাম, সংক্ষেপে রায় দুর্লভ, ছিলেন বাংলার নবাবি শাসনামলের একজন কর্মকর্তা। তিনি নবাব আলীবর্দী খানের অধীনে উড়িষ্যার প্রাদেশিক শাসনকর্তা পদে অধিষ্ঠিত হয়েছিলেন । বাংলায় মারাঠা আক্রমণকালে তিনি বাংলার নবাবের পক্ষে মারাঠাদের বিরুদ্ধে যুদ্ধে সক্রিয়ভাবে অংশ নেন। পলাশীর যুদ্ধের সময় তিনি নবাব সিরাজউদ্দৌলার সঙ্গে বিশ্বাসঘাতকতা করে ইংরেজদের সহযোগিতা করেন এবং যুদ্ধে অংশগ্রহণ থেকে বিরত থাকেন। বাংলার ইতিহাসে তিনি একজন বিশ্বাসঘাতক হিসেবে চিহ্নিত ।
পরিচিতি
রায় দুর্লভ ছিলেন নবাব আলীবর্দী খানের বিশ্বস্ত অমাত্য রাজা জানকীরামের ছেলে।
প্রাথমিক কর্মজীবন
১৭৪১ সালে আলীবর্দী খান উড়িষ্যার বিদ্রোহী শাসনকর্তা দ্বিতীয় মুর্শিদ কুলি খানকে পরাজিত করে উড়িষ্যার ওপর নিয়ন্ত্রণ পুন:প্রতিষ্ঠিত করেন। তিনি শেখ মাসুম পানিপথীকে উড়িষ্যার নতুন প্রাদেশিক শাসনকর্তা নিযুক্ত করেন। রায় দুর্লভ তাঁর অধীনে উড়িষ্যার পেশকার পদ লাভ করেন । পরবর্তীতে তিনি উড়িষ্যার দিউয়ান পদে উন্নীত হন।
উড়িষ্যার প্রাদেশিক শাসনকর্তার পদপ্রাপ্তি এবং বন্দিত্ব
১৭৪৫ সালে রায় দুর্লভ উড়িষ্যার প্রাদেশিক শাসনকর্তা (নায়েব নাজিম) নিযুক্ত হন । একই বছর নাগপুর রাজ্যের মারাঠা মহারাজা রঘুজী ভোঁসলে উড়িষ্যা আক্রমণ করেন। তিনি রায় দুর্লভকে যুদ্ধে পরাজিত করেন এবং রায় দুর্লভ মারাঠাদের হাতে বন্দি হন। ৩ লক্ষ টাকা মুক্তিপণ প্রদান করে তিনি মুক্তিলাভ করেন এবং মুর্শিদাবাদে প্রত্যাবর্তন করেন।
সামরিক জীবন
মারাঠাদের হাত থেকে মুক্তি পেয়ে রায় দুর্লভ মুর্শিদাবাদে ফিরে এসে রাজা রামনারায়ণের মুৎসুদ্দি পদে নিডুক্ত হয়েছিলেন। তিনি নবাব আলীবর্দীর আনুকূল্য লাভ করেন এবং নবাবের সৈন্যবাহিনীর সেনানায়কের পদমর্যাদা লাভ করেন। মারাঠাদের বিরুদ্ধে যুদ্ধে তিনি অংশগ্রহণ করেন। কিন্তু বিশেষ কৃতিত্বের পরিচয় দিতে পারেন নি। ১৭৫০ সালে নবাব আলীবর্দী গুরুতরভাবে অসুস্থ হয়ে পড়ায় মীর জাফর ও রায় দুর্লভের ওপর মারাঠা হানাদারদের বিরুদ্ধে অভিযান পরিচালনার ভার ন্যস্ত করেছিলেন। কিন্তু তাঁরা মারাঠাদের বিরুদ্ধে অগ্রসর হয়ে নিশ্চেষ্টভাবে সময় অতিবাহিত করেন এবং অবশেষে বৃদ্ধ নবাবকেই অভিযান পরিচালনা করতে হয়। ১৭৫১ সালের মে মাসে একটি শান্তিচুক্তি স্বাক্ষরের মধ্য দিয়ে বাংলায় মারাঠা আক্রমণের অবসান ঘটে ।
হাইপেরিয়ন (কবিতা)
"হাইপেরিয়ন" (ইংরেজি: "Hyperion") হল ঊনবিংশ শতাব্দীর ইংরেজ রোম্যান্টিক কবি জন কিটসের লেখা একটি পরিত্যক্ত মহাকাব্য। এই মহাকাব্যে গ্রিক পুরাণের টাইটান ও অলিম্পিয়ান দেবতাদের মধ্যে সংঘর্ষ ও অলিম্পিয়ানদের হাতে টাইটানদের পরাজয়ের বর্ণনা পাওয়া যায়। ১৮১৮ সালের শেষ ভাগ থেকে ১৮১৯ সালের বসন্তের মাঝে কিটস এই কবিতাটি লিখেছিলেন। কিন্তু তারপর এই কবিতার মধ্যে "অতিরিক্ত মিলটন-সুলভ স্তর" দেখে লেখা বন্ধ করে দেন। এই সময় তিনি তাঁর যক্ষারোগাক্রান্ত ছোটো ভাই টমের সুশ্রুষা করছিলেন। টম ১৮১৮ সালের ১ ডিসেম্বর মারা যান।
রায় দুর্লভ
নবাব সিরাজউদ্দৌলার আমল
নবাব আলীবর্দীর মৃত্যুর পর তাঁর দৌহিত্র সিরাজউদ্দৌলা নবাব হন। কিন্তু তাঁর সঙ্গে রায় দুর্লভের সম্পর্ক ভালো ছিল না। ফলে নবাব তাঁকে পদোন্নতি প্রদান করেন নি। এতে রায় দুর্লভ নবাবের ওপর বিশেষভাবে ক্ষুদ্ধ হন এবং নবাবের অন্যান্য বিশ্বাসঘাতক অমাত্যদের সঙ্গে একজোট হয়ে ইংরেজদের সঙ্গে গোপন ষড়যন্ত্রে লিপ্ত হন।
হাইপেরিয়ন (কবিতা)
পরে দ্য ফল অফ হাইপেরিয়ন: এ ড্রিম কবিতায় কিটস আবার এই কবিতার বিষয়বস্তু গ্রহণ করেন। এই সময় তিনি সত্য অনুসন্ধান ও উপলব্ধির এক ব্যক্তিগত অভিযানের আদলে মহাকাব্যটি পুনরায় লেখার চেষ্টা করেছিলেন।
রায় দুর্লভ
কলকাতার যুদ্ধ
১৭৫৬ সালের ২০ জুন নবাব সিরাজউদ্দৌলা ইংরেজদের পরাজিত করে কলকাতা দখল করে নেন এবং সেখান থেকে ইংরেজদের বিতাড়িত করেন। কিন্তু রায় দুর্লভ, মানিক চাঁদসহ নবাবের বিশ্বাসঘাতী কর্মকর্তারা ইংরেজদের গোপনে সহযোগিতা করতে থাকেন। ফলে নবাব ইংরেজদের সমূলে উচ্ছেদ করতে ব্যর্থ হন ।
হাইপেরিয়ন (কবিতা)
সারাংশ
অলিম্পিয়ানদের উত্থানের আগে টাইটান নামে এক দেবমণ্ডলী (প্যানথেয়ন) রাজত্ব করতেন। এখন এই টাইটানদের পতন আসন্ন। টাইটানদের মধ্যে ছিলেন স্যাটার্ন (দেবতাদের রাজা), ওপস (তাঁর স্ত্রী), থিয়া (স্যাটার্নের বোন), এনকেল্যাডাস (যুদ্ধের দেবতা), ওশেনাস (সমুদ্রের দেবতা), হাইপেরিয়ন (সূর্যের দেবতা) ও ক্লিমেন (এক তরুণী দেবী)। কবিতার শুরুতে দেখা যায়, জুপিটারের হাতে পরাজিত হয়ে স্যাটার্ন ক্ষমতা হারানোর দুঃখে বিলাপ করছেন। থিয়া তাঁকে নিয়ে যাচ্ছেন সেইখানে যেখানে অন্যান্য টাইটানরা বসে আছেন। তাঁরাও সবাই দুঃখে কাতর। তাঁরা আলোচনা করছেন নতুন দেবতাদের (অলিম্পিয়ান) বিরুদ্ধে নতুন করে যুদ্ধ শুরু করা যায় কিনা তা নিয়ে। ওশেনাস বলছেন, তিনি নেপচুনের (নতুন সমুদ্র দেবতা) হাতে ক্ষমতা ছেড়ে দিতে চান, কারণ নেপচুন খুবই সুদর্শন (এখানে মনে রাখতে হবে, রোম্যান্টিক ধ্যানধারণায় সৌন্দর্যকে বিশেষ মর্যাদা দেওয়া হত)। ক্লিমেন অ্যাপোলোর গানের কথা উল্লেখ করে বলেন, সেই গান বেদনাময় সুন্দর (আরেক রোম্যান্টিক ধারণা)। শেষে এনকেল্যাডাস একটি বক্তৃতা দিয়ে টাইটানদের যুদ্ধ করতে উদ্বুদ্ধ করে তোলেন। এদিকে হাইপেরিয়নের বর্ণনার সময় আমরা দেখতে পাই, তিনিই একমাত্র টাইটান যিনি তখনও ক্ষমতাবান রয়েছেন। ইউরেনাস (আকাশের দেবতা, স্যাটার্নের পিতা) তাঁকে সম্বোধন করে স্যাটার্ন ও অন্যান্য টাইটানদের কাছে যেতে উদ্বুদ্ধ করেন। হাইপেরিয়নের আবির্ভাবের পর কবিতায় টাইটানদের বর্ণনা শেষ হয়। অ্যাপোলোর (সংগীত, সভ্যতা ও সংস্কৃতির নতুন দেবতা) বর্ণনা শুরু হয়। অ্যাপোলো সৈকতে বসে কাঁদছিলেন। এখানে নেমোসিনের (স্মৃতিশক্তির দেবী) তাঁর দেখা হয় এবং অ্যাপোলো তাঁর কাছে নিজের কান্নার কারণ ব্যাখ্যা করেন: তিনি তাঁর দৈবশক্তির আভাস পাচ্ছেন, কিন্তু তা পূর্ণ করে তুলতে পারছেন না। নেমোসিনের চোখের দিকে তাকিয়ে তিনি জ্ঞান অর্জন করেন এবং পূর্ণ দেবতায় পরিণত হন। এইখানে একটি পংক্তির মাঝপথে "celestial" (স্বর্গীয়) শব্দটির উল্লেখের পর কবিতাটি অসমাপ্ত রয়ে গেছে।
রায় দুর্লভ
নবাবের বিরুদ্ধ ষড়যন্ত্র
১৭৫৭ সালে প্রথমদিকে ইংরেজদের সঙ্গে মীর জাফরের গোপন চুক্তি স্বাক্ষরিত হয়। এতে নবাববের অন্যান্য বিশ্বাসঘাতক অমাত্যদের সঙ্গে রায় দুর্লভও জড়িত ছিলেন ।
হাইপেরিয়ন (কবিতা)
গঠন
হাইপেরিয়ন কবিতায় কিটসের অমিত্রাক্ষর ছন্দ নতুন মাত্রা পেয়েছে। থিয়া ও পরাজিত স্যাটার্নকে নিয়ে লেখা উদ্বোধনী পংক্তিগুলি এক্ষেত্রে বিশেষ উল্লেখযোগ্য:
রায় দুর্লভ
চন্দননগরের যুদ্ধ
এসময় ইউরোপে চলমান সপ্তবর্ষব্যাপী যুদ্ধের প্রতিক্রিয়ায় ভারতেও ইংরেজ ও ফরাসিদের মধ্যে যুদ্ধ শুরু হয়ে যায়। ইংরেজরা বাংলায় ফরাসিদের ঘাঁটি চন্দননগর আক্রমণ করার সিদ্ধান্ত নেয়। নবাব ইংরেজরা চন্দননগর আক্রমণ করলে ফরাসিদের সাহায্য করার জন্য তাঁর সেনানায়কদের নির্দেশ দিয়েছিলেন। কিন্তু নবাবের সৈন্যাধ্যক্ষ নন্দ কুমার, রায় দুর্লভ ও মানিক চাঁদ নবাবের নির্দেশ অমান্য করেন এবং ফরাসিদের সহযোগিতা করা থেকে বিরত থাকেন ।
হাইপেরিয়ন (কবিতা)
গঠন
(অনুবাদ)
রায় দুর্লভ
পলাশীর যুদ্ধ
১৭৫৭ সালের ২৩ জুন পলাশীর প্রান্তরে নবাব সিরাজউদ্দৌলার সঙ্গে ইংরেজদের যুদ্ধ হয়। নবাবের সৈন্যসংখ্যা ছিল ইংরেজদের চেয়ে ১৬ গুণ বেশি। কিন্তু রায় দুর্লভ, মীর জাফর, ইয়ার লুৎফ খান, খাদিম হোসেন প্রমুখ বিশ্বাসঘাতক সেনানায়কেরা তাঁদের নিজ নিজ সৈন্যবাহিনীসহ যুদ্ধে অংশগ্রহণ করা থেকে বিরত থাকেন । তা সত্ত্বেও মীর মদন ও মোহন লালের নেতৃত্বে নবাবের অনুগত সৈন্যরা ইংরেজদের বিপর্যয়ের সম্মুখীন করে। এমন সময় মীর মদন নিহত হলে নবাব মনোবল হারিয়ে ফেলেন এবং মীর জাফরকে ডেকে পাঠান। বিশ্বাসঘাতক মীর জাফর ও রায় দুর্লভ নবাবকে সেদিনের মতো যুদ্ধ বন্ধ করার পরামর্শ দেন । নবাবের সৈন্যরা যুদ্ধ বন্ধ করে প্রত্যাবর্তনকালে ইংরেজরা তাদের আক্রমণ করে পরাজিত করে। মীর জাফর, রায় দুর্লভ ও অন্যান্য বিশ্বাসঘাতক সেনাপতিরা ইংরেজদের সঙ্গে যোগ দেন। পরবর্তীতে নবাব বন্দি হন এবং তাঁকে হত্যা করা হয়।
হাইপেরিয়ন (কবিতা)
গঠন
ছন্দ ও শৈলীর দিক থেকে এই কবিতাটি অনেকটাই জন মিলটনের কবিতার সঙ্গে তুলনীয়। যদিও তাঁর চরিত্রগুলি একটু আলাদা। অ্যাপোলো অনেকটাপ্যারাডাইস লস্ট -এর পুত্র বা প্যারাডাইস রিগেইনড  কাব্যের যিশুর মতো হলেও, হাইপেরিয়নের সঙ্গে স্যাটানের তুলনা করা চলে না। তাছাড়া এখানে চরিত্রগুলির ভূমিকাও অন্যরকম। অ্যাপোলো সিংহাসনের দাবিদার। তাঁর জয় হচ্ছে। তিনি আরও “সত্য” হচ্ছেন, আর তাই আরও “সুন্দর” হচ্ছেন।
রায় দুর্লভ
মীর জাফরের শাসনামল ও জীবনাবসান
নবাব সিরাজউদ্দৌলার সঙ্গে বিশ্বাসঘাতকতা করলে রায় দুর্লভকে পদোন্নতির প্রতিশ্রুতি দেয়া হয়েছিল। কিন্তু মীর জাফর নবাব হওয়ার পর তাঁর পুত্র মিরন রায় দুর্লভের বিরুদ্ধে অর্থ আত্মসাতের অভিযোগ আনয়ন করেন এবং তাঁকে মৃত্যুদণ্ডে দণ্ডিত করা হয়। ইংরেজদের হস্তক্ষেপে তিনি রক্ষা পান এবং কলকাতায় পালিয়ে যান । নিঃস্ব ও সর্বস্বান্ত অবস্থায় তাঁর বাকি জীবন অতিবাহিত হয়।
হাইপেরিয়ন (কবিতা)
অংশবিশেষ
প্রথম স্কন্দে হাইপেরিয়নের উক্তি:
পাদটীকা
The following critics have written on Hyperion and on Keats' handling of the epic form:
কলকাতা মেট্রো লাইন ৫
বরানগর-ব্যারাকপুর মেট্রো (লাইন ৫) (১২.৪০ কিলোমিটার) উত্তরের শহরতলি থেকে দক্ষিণ কলকাতায় দ্রুত যাত্রা করতে সক্ষম করবে।
পোশাক প্রদর্শনী
পোশাক প্রদর্শনী বলতে কোনও পোশাক নকশাবিদ (ফ্যাশন ডিজাইনার) দ্বারা আয়োজিত একটি অনুষ্ঠানকে বোঝায়, যেখানে তিনি তারা নকশাকৃত নতুন শৈলীর পোশাকগুলি (এবং অন্যান্য পরিধেয় অনুষঙ্গগুলি) জনসমক্ষে প্রদর্শন করেন। একে ইংরেজিতে ফ্যাশন শো নামে ডাকা হয়। পোশাক প্রদর্শনীগুলি সাধারণত একটি ঋতুর শুরুতে এক সপ্তাহ ধরে চলে, যাকে পোশাক প্রদর্শনী সপ্তাহ (ইংরেজিতে "ফ্যাশন উইক") বলা হয়। আন্তর্জাতিক অঙ্গনে বসন্ত/গ্রীষ্ম ও শরৎ/শীত এই দুই সময়ে পোশাক প্রদর্শনীগুলি অনুষ্ঠিত হয়ে থাকে। পোশাক প্রদর্শনীগুলি থেকে চলতি পোশাকের ধারাগুলি সৃষ্টি হয়ে থাকে। পাশ্চাত্যে সবচেয়ে গুরুত্বপূর্ণ দুইটি পোশাক প্রদর্শনী সপ্তাহ হল প্যারিসের পোশাক প্রদর্শনী সপ্তাহ এবং নিউ ইয়র্কের পোশাক প্রদর্শনী সপ্তাহ, যেগুলি বছরে দুইবার আয়োজন করা হয়। এছাড়া ইতালির মিলান, যুক্তরাজ্যের লন্ডন, জার্মানির বার্লিনে আয়োজিত পোশাক প্রদর্শনী সপ্তাহগুলিও গুরুত্বপূর্ণ।
পোশাক প্রদর্শনীতে সাধারণত কিছু ব্যক্তি পোশাক নকশাবিদের সৃষ্ট পোশাকগুলি পরিধান করে একটি বিশেষ মঞ্চের (ইংরেজি "রানওয়ে" Runway বা "র‍্যাম্প" Ramp) উপরে একের পর এক মিছিলের মতো করে বেরিয়ে আসে ও বিশেষ ভঙ্গিতে হেঁটে, থেমে ও দেহ ঘুরিয়ে ঘুরিয়ে পোশাকগুলিকে জনসমক্ষে প্রদর্শন করে। পোশাক পরিধানকারী এই ব্যক্তিদেরকে ইংরেজিতে (এবং কৃতঋণ শব্দ হিসেবে বাংলা ভাষাতেও) "মডেল" বলে এবং তাঁদের হাঁটাকে ইংরেজিতে "ক্যাটওয়াক" (Catwalk) বলে, বাংলায় যাকে "পোশাক প্রদর্শনী মিছিল" বলা চলে। মডেলদেরকে সরু মঞ্চের উপর দিয়ে অন্য মডেলদেরকে এড়িয়ে সাবধানে হাঁটতে হয়, যাতে দুর্ঘটনাবশত পড়ে না যেতে হয়; তাদেরকে দেখে মনে হয় যেন বিড়ালের মতো হাঁটছে; এখান থেকেই "ক্যাটওয়াক" কথাটি এসেছে। মঞ্চে বিভিন্ন ধরনের আলো ফেলে ও বিশেষ ক্রিয়া-র (স্পেশাল ইফেক্ট) মাধ্যমে পোশাকগুলিকে আলোকিত করা হয়। অনেক সময় পেছনে বিশেষ সঙ্গীত বাজতে থাকে। প্রতিটি মডেল কোন্‌ ক্রমে কোন্‌ পোশাক পরে বের হয়ে আসবে, তা নকশাবিদ আগে থেকে নির্ধারণ করে রাখেন, এবং এর মাধ্যমে তাঁর পোশাক সঙ্কলনের উপর নিজস্ব বিবৃতি পরোক্ষভাবে প্রদান করেন। উপস্থিত সমঝদার দর্শকবৃন্দ মডেল-পরিহিত পোশাকগুলি দেখার মাধ্যমে নকশাবিদের পোশাকশৈলী সম্পর্কিত মানসিকতা ও পরোক্ষ বিবৃতি অনুধাবন করার চেষ্টা করেন, পোশাকগুলিকে চোখের দেখায় বিশ্লেষণ করেন এবং এগুলির সূক্ষ্ম কারুকাজগুলির তারিফ করেন।
চিবা
চিবা জাপানের চিবা প্রশাসনিক অঞ্চলের রাজধানী। এটি টোকিও উপসাগরের তীরে টোকিও শহরের কেন্দ্র থেকে প্রায় ৪০ কিলোমিটার (২৫ মাইল) পূর্বে অবস্থিত। শহরটি ১৯৯২ সালে সরকার-মনোনীত শহরে পরিণত হয়। শহরের জনসংখ্যা ২০১৯ সালের জুন মাসের হিসাবে ৯,৭৯,৭৬৮ জন ও জনসংখ্যার ঘনত্ব প্রতি বর্গ কিলোমিটারে ৩,৬০৫ জন ছিল। শহরের আয়তন ২৭১.৭৭ বর্গ কিলোমিটার (১০৪.৯৩ বর্গ মাইল)।
চিবা শহরটি কান্তো অঞ্চলের প্রাথমিক সমুদ্রবন্দরসমূহের মধ্যে একটি এবং এটি জাপানের সর্বোচ্চ পরিমাণের পণ্য পরিচালনাকারী বন্দরসমূহের মধ্যে অন্যতম চিবা বন্দরের কেন্দ্রস্থল। শহরের বেশিরভাগ অংশ আবাসিক এলাকা নিয়ে গড়ে উঠেছে, যদিও উপকূলে অনেক কারখানা ও গুদাম রয়েছে। শহরে বেশ কয়েকটি প্রধান নগর কেন্দ্র রয়েছে, যার মধ্যে অন্যতম প্রধান জলভাগের তীরবর্তী ব্যবসায়িক জেলা মাকুহারি, যেখানে মাকুহারি মেসে অবস্থিত এবং কেন্দ্রীয় চিবা, যেখানে প্রশাসনিক অঞ্চলের সরকারি কার্যালয় ও সিটি হল অবস্থিত।
চিবা বিশ্বের সবচেয়ে দীর্ঘ ঝুলন্ত মনোরেল চিবা আরবান মনোরেলের জন্য বিখ্যাত। শহরের কিছু জনপ্রিয় গন্তব্যসমূহের মধ্যে রয়েছে: ১,৩৪,০০০ বর্গমিটার (১,৬০,০০০ বর্গ ইয়ার্ড) আয়তন বিশিষ্ট বিশ্বের বৃহত্তম শেলমাউন্ড কাসোরি শেল মিডেন, জাপানের প্রথম কৃত্রিম সৈকত ও জাপানের দীর্ঘতম কৃত্রিম সৈকতের অংশ ইনেজ সৈকত এবং দাঁড়িয়ে থাকা লাল পান্ডা ফুতার কারণে জনপ্রিয় চিবা সিটি জুলজিক্যাল পার্ক।
রাজনীতি ও সরকার
চিবা ২০০৯ সালের ১ মে পর্যন্ত একটি স্বতন্ত্র রাজনীতিবিদ (এলডিপি ও কোমেইতোর সমর্থনে নির্বাচিত) কেইচি সুরুউকা দ্বারা শাসিত ছিল। টোকিও মেট্রোপলিটন পুলিশ কর্তৃক দুর্নীতির তদন্তের সময় ২০০৯ সালের এপ্রিল মাসে তাঁকে গ্রেফতার করা হয়। তিনি ডিপিজে এর তোশিহিতো কুমগাই দ্বারা অনুসৃত হন, যিনি ২০০৯ সালের জুন মাসে নির্বাচনে জয়ী হন।
জলবায়ু
চিবায় গরম গ্রীষ্ম ও শীতল থেকে মৃদু শীতকালের সাথে একটি আর্দ্র উপ-গ্রীষ্মমন্ডলীয় জলবায়ু (কোপেন জলবায়ু শ্রেণীবিভাগ সিএফএ) রয়েছে। সারা বছর উল্লেখযোগ্য পরিমাণে বৃষ্টিপাত ঘটে, তবে শীতকালে কিছুটা কম বৃষ্টিপাত ঘটে।